Bruce Hood

Bruce MacFarlane Hood er en britisk professor i kognitiv utviklingspsykologi som leder Senter for kognitiv utviklingspsykologi ved Universitetet i Bristol. Han er kjent for sine tanker om at religion og troen på det overnaturlige er et iboende trekk ved menneskesinnet. Vi ser etter mønstre der ingen finnes. Menneskehjernen hater usikkerhet og tilfeldigheter, så den har ifølge Hood en evolusjonært betinget trang til å lete etter essens, kasualitet og hensikt. Når vi ikke finner svar på disse spørsmålene, kommer man ofte ubevisst fram til fantasifulle forklaringer.Humans 'hardwired for religion'. Han har påpekt at også ikke-troende har slike tendenser: Richard Dawkins verdsetter Darwins gamle eiendeler, og mange av oss ville ikke være komfortable med å ha på seg en genser som tidligere har vært brukt av en drapsmann.

Utdanning og yrkesliv
Han tok MA og MPhil i psykologi ved Universitetet i Dundee, og i 1991 tok han doktorgraden ved University of Cambridge med fokus på utviklingen av syn hos barn. Etter å ha flyttet til USA, fikk han en stilling som gjesteprofessor ved Massachusetts Institute of Technology og Assistant Professor ved Harvard. 

Publiseringer
 The Origins of Object Knowledge (with Laurie R. Santos), Oxford University Press (19 Mar 2009) ISBN 978-0199216895 (paperback)
 Supersense: Why We Believe in the Unbelievable, HarperOne (April 2009) ISBN 978-0061452642
 Supersense: From Superstition to Religion – The Brain Science of Belief, Constable (May 2009) ISBN 978-1849010306 (paperback)

Referanser

Eksterne lenker
 University biography
 Bristol Cognitive Development Centre 
 Professor Hood's blog

Kategori:Canadiske psykologer
Kategori:Britiske psykologer
Kategori:Fødselsdato ikke oppgitt
Kategori:Personer fra Toronto